Dubeikis
Dubeikis – upelis Lietuvoje, Plungės ir Kretingos rajonuose; Minijos kairysis intakas. Prasideda Žemaičių aukštumoje, 2 km į pietvakarius nuo Aleksandravo. Teka į šiaurės vakarus. Įteka į Miniją 105,3 km nuo jos žiočių, ties Cigonaliais. Turi bevardį kairįjį intaką. Dubeikio dalis už kelio  A11  Šiauliai–Palanga  patenka į Salantų regioninį parką. Upėvardis kildinamas nuo žodžių dubti („darytis dubiam, linkti, klimpti, smegti“), dubus („įdubęs, gilus“), dubė („įdubimas, slėnys“).